Id-Direttiva tal-Kunsill
ta’ l-24 ta' Lulju 1979
li tissupplimenta l-Anness tad-Direttiva 76/769/KEE dwar l-approssimazzjoni tal-liġijiet, ir-regolamenti u d-disposizzjonijiet amministrattivi ta’ l-Istati Membri li għandhom x'jaqsmu mar-restrizzjonijiet dwar il-bejgħ fis-suq u l-użu ta' ċerti sustanzi u preparazzjonijiet perikolużi
(79/663/KEE)
IL-KUNSILL TAL-KOMUNITAJIET EWROPEJ
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 100 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2];
Wara li kkunsidra l-opinjoni tal-Kumitat Ekonomiku u Soċjali [3],
Billi ċerti tipi ta' lampi, ashtrays (plattini għall-irmied tas-sigarretti) u oġġetti ornamentali oħrajn li għandhom kontenituri tal-ħġieġ li jkun fihom likwidi (e.g. carbon tetrachloride, trichloroethylene or tetrachloroethylene) li huma ferm tossiċi, ta' ħsara jew ferm fjammabbli;
Billi dawn l-oġġetti ma humiex dejjem suffiċjentement stabbli u faċilment jinqalbu speċjalment minn tfal żgħar, bir-riżultat li l-kontenitur tal-ħġieġ jinkiser, il-likwidu joħroġ u gassijiet jinxterdu li huma tossiċi jew ta' ħsara u li għalihom it-tfal ikunu l-ewwel vittmi; billi mill-anqas żewġt imwiet seħħew minħabba dan it-tip ta' aċċident;
Billi t-tkissir ta' oġġetti bħal dawn jista’ wkoll joħloq nirien jew splużżjonijiet;
Billi sabiex ikunu mbiegħda aktar aċċidenti, u speċjalment fatalitajiet, huwa ferm imperattiv li tkun introdotta malajr kemm jista’ jkun fil-livell tal-Komunità projbizzjoni dwar il-kummerċ u l-użu ta' oġġetti bħal dawn li jkun fihom likwidi perikolużi;
Billi l-projbizzjonijiet diġà adottati minn Stati Membri individwali jaffettwaw il-funzjonament tas-suq komuni; billi huwa għalhekk meħtieġ li jkunu armonizzati d-disposizzjonijiet legali relevanti ta’ l-Istati Membri u konsegwentament li jkun emendat l-Anness għad-Direttiva tal-Kunsill 76/769/KEE tas-27 ta' Lulju 1976 dwar l-approssimazzjoni tal-liġijiet, tar-regolamenti u tad-disposizzjonijiet amministrattivi ta’ l-Istati Membri li jirrigwardaw ir-restrizzjonijiet fis-suq u l-użu ta' ċerti sustanzi u preparazzjonijiet perikolużi [4];
Billi, aktar minn hekk, investigazzjonijiet l-aktar profondi kienu wrew li s-sustanza tris (2,3 dibromopropyl) phosphate (CAS Nru 126-72-7), li hija użata biex tagħmel it-tessuti u l-ħwejjeġ reżistenti għan-nirien, u speċjalment il-ħwejjeġ tat-tfal, tippreżenta perikoli għas-saħħa; billi l-użu tagħha għandu għalhekk ikun ristrett;
Billi s-sustanzi li hemm referenza dwarhom hawn fuq huma suġġetti għal regolament f'ċerti Stati Membri; billi dawn ir-regoli jiddiferixxu rigward il-kondizzjonijiet tal-bejgħ fis-suq u l-użu tagħhom; billi dawn id-differenzi jikkostitwixxu xkiel għall-kummerċ u għandhom impatt dirett fuq l-istabbiliment u l-funzjonament tas-suq komuni;
Billi huwa konsegwentament meħtieġ li jkun emendat l-Anness tad-Direttiva 76/769/KEE għal dan l-iskop ukoll,
ADOTTA DIN ID-DIRETTIVA:
Artikolu 1
L-Anness tad-Direttiva 76/769/KEE huwa hawnhekk emendat kif ġej:
(a) dawn il-punti li ġejjin huma miżjuda:
"3Likwidi bħala tali jew bħala preparazzjonijiet kif elenkati fl-Anness I tad-Direttiva tal-Kunsill 67/548/KEE tas-27 ta' Ġunju 1967 dwar l-approssimazzjoni tal-liġijiet, tar-regolamenti u tad-disposizzjonijiet amministrattivi li jirrigwardaw il-klassifikazzjoni, l-ippakkjar u t-tikkettjar ta' sustanzi perikolużi¹ kif l-aħħar emendata bid-Direttiva 79/370/KEE², f'dawn il-kategoriji li ġejjin:ferm tossiċitossiċita' ħsarakorrossiviesplożivestremament fjammabbliferm fjammabblifjammabbliu kwalunkwe likwidu bi flashpoint (il-punt li fih jieħu n-nar) aktar baxx minn 55ºC | Ma jistgħux jintużaw f'oġġetti ornamentali intiżi biex jipproduċu dawl jew effetti ta' kulur permezz ta' fażijiet differenti, per eżempju f'lampi ornamentali u ashtrays (plattini għall-irmied tas-sigarretti). |
4.Tris (2,3 dibromopropyl) phosphateCAS No(Chemical Abstract Number) 126-72-7 | Ma jistax jintuża f'oġġetti tat-tessut, bħal ma huma ħwejjeġ ta' fuq, ħwejjeġ ta' taħt u lożor tas-sodod, maħsuba li jiġu f'kuntatt mal-ġilda." |
(b) dawn in-noti f'qiegħ il-paġna li ġejjin huma miżjuda:
"(1) ĠU Nru 196, 16. 8. 1967, p. 1.
(2) ĠU Nru L 88, 7. 4. 1979, p. 1."
Artikolu 2
1. L-Istati Membri għandhom idaħħlu fis-seħħ id-disposizzjonijiet meħtieġa sabiex ikunu konformi ma’ din id-Direttiva fi żmien 12 xahar minn notifika tagħha u għandhom jgħarrfu bihom minnufih lill-Kummissjoni.
2. L-Istati Membri għandhom jikkomunikaw lill-Kummissjoni t-test tad-disposizzjonijiet fil-liġijiet nazzjonali li huma jadottaw fil-qasam kopert b'din id-Direttiva.
Artikolu 3
Din id-Direttiva hija indirizzata lill-Istati Membri.
Magħmula fi Brussel, l-24 ta' Lulju 1979.